|  |
| --- |
| Η Ντόρα Πάλλη είναι Γενική Γραμματέας της Εθνικής Ολυμπιακής Ακαδημίας της Ελλάδας, εκλεγμένο μέλος επιτροπής της Παγκόσμιας  Ομοσπονδίας Μοντέρνου Πεντάθλου και Σύμβουλος Ολυμπιακών, εκπαιδευτικών και κοινωνικών θεμάτων. Είναι παντρεμένη με τον Παναγιώτη Σιούτο και έχουν μια κόρη 21 χρονών την Θάλεια. |

**ΕΠΑΓΓΕΛΜΑΤΙΚΗ ΔΡΑΣΤΗΡΙΟΤΗΤΑ**

**2024 -  ΜΕΛΟΣ ΕΠΙΣΤΗΜΟΝΙΚΗΣ ΕΠΙΤΡΟΠΗΣ ΥΠΟΥΡΓΕΙΟΥ ΠΑΙΔΕΙΑΣ, ΘΡΗΣΚΕΥΜΑΤΩΝ  ΚΑΙ ΑΘΛΗΤΙΣΜΟΥ**

Μέλος της άμισθης επιστημονικής επιτροπής  αξιολόγησης και εκπόνησης πρωτοκόλλων χειρισμού και αντιμετώπισης περιστατικών ενδοσχολικής βίας και εκφοβισμού του Υπουργείου Παιδείας, Θρησκευμάτων και Αθλητισμού. Η επιτροπή έγραψε τα πρωτόκολλα διαχείρισης περιστατικών ενδοσχολικής βίας και εκφοβισμού και είναι υπεύθυνη για την επιστημονική επιμέλεια της πλατφόρμας καταγγελιών [stop-bullying.gov.gr](http://stop-bullying.gov.gr/).

|  |
| --- |
| **2010-2023 ΥΠΟΔΙΕΥΘΥΝΤΡΙΑ, ΔΙΕΘΝΕΣ ΚΕΝΤΡΟ ΟΛΥΜΠΙΑΚΗΣ ΕΚΕΧΕΙΡΙΑΣ**  Υποδιευθύντρια και Υπεύθυνη εκπαιδευτικών προγραμμάτων στο Διεθνές Κέντρο Ολυμπιακής Εκεχειρίας - επίσημο ίδρυμα της ΔΟΕ για την προώθηση της ειρήνης μέσα από τον αθλητισμό.  Η Ντόρα αναπτύσσει και εφαρμόζει εκπαιδευτικά προγράμματα που απευθύνονται σε μαθητές Πρωτοβάθμιας και Δευτεροβάθμιας εκπαίδευσης.  Τα προγράμματα έχουν διάφορα σκέλη, με βασικό θέμα την προώθηση των Ολυμπιακών αξιών και της ειρήνης, του  αθλητισμού για την ανάπτυξη και την κοινωνική ένταξη, και  την αντιμετώπιση του σχολικού εκφοβισμού και του ρατσισμού. Έχουν εφαρμοστεί σε περισσότερους από 80.000 μαθητές και 4.500 εκπαιδευτικούς, έχουν μεταφραστεί σε πολλές γλώσσες και έχουν υλοποιηθεί σε όλο τον κόσμοκαθώς και σε πολλά απομακρυσμένα νησιά της Ελλάδας όπως το Καστελόριζο, την Αστυπάλαια, την Κάρπαθο, την Κάσο και την Χάλκη.  Σημαντικές διεθνείς συνεργασίες περιλαμβάνουν τη συμμετοχή στο Πολιτιστικό Εκπαιδευτικό Πρόγραμμα των Ολυμπιακών Αγώνων Νέων, την διδασκαλία στις κατασκηνώσεις νέων ηγετών που διοργανώθηκαν από το Γραφείο των Ηνωμένων Εθνών για τον Αθλητισμό για την Ανάπτυξη και την Ειρήνη του Οργανισμού Ηνωμένων Εθνών(ΟΗΕ) και την υλοποίηση της ετήσιας κατασκήνωσης «Imagine Peace Youth Camp» στην αρχαία Ολυμπία. |
| **ΕΚΔΟΤΡΙΑ ΚΑΙ ΕΠΙΜΕΛΗΤΡΙΑ ΠΑΙΔΙΚΩΝ ΒΙΒΛΙΩΝ**  Η Ντόρα είναι εκδότρια, συγγραφέας και έχει επιμεληθεί πολλά παιδικά βιβλία με θέμα τις Ολυμπιακές αξίες, την ειρήνη, τον εκφοβισμό και το περιβάλλον. Μεταξύ άλλων, το κόμικ«Ολυμπιακή Εκεχειρία» που εκδόθηκε σε επτά γλώσσες, διανεμήθηκε σε όλο τον κόσμο μέσω της UNESCO, προσφέρθηκε ως επίσημο δώρο της ΔΟΕ στους Ολυμπιακούς Αγώνες του Τορίνο 2006 και εντάχθηκε στο Πρόγραμμα Ολυμπιακής Παιδείας της Ελλάδας.  **ΣΎΜΒΟΥΛΟΣ ΕΠΙΚΟΙΝΩΝΊΑΣ ΚΑΙ ΔΙΕΘΝΏΝ ΣΧΈΣΕΩΝ**  Η Ντόρα έχει εργαστεί ως σύμβουλος επικοινωνίας και διεθνών σχέσεων και έχει υπηρετήσει στο Υπουργείο Απασχόλησης και Κοινωνικών Υποθέσεων, (2007 - 2009), στο Υπουργείο Τουριστικής Ανάπτυξης (2006 - 2007) και στο Υπουργείο Πολιτισμού αρμόδιο για τους Ολυμπιακούς Αγώνες Αθήνα 2004 και μεταολυμπιακή κληρονομιά (2004 – 2006). |

**ΕΚΠΑΙΔΕΥΣΗ**

|  |
| --- |
| Είναι υποψήφια διδάκτορας στο Πανεπιστήμιο Πελοποννήσου, στο Τμήμα Διαχείρισης Αθλητισμού, κάτοχος  Μεταπτυχιακού τίτλου σπουδών (M.Sc.) στην ανάλυση, σχεδιασμό και διαχείριση  Πληροφοριακών Συστημάτων από το London School of Economics & PoliticalScience (LSE)  όπου αποφοίτησε με έπαινο και κάτοχος B.Sc. στη Διοίκηση Επιχειρήσεων από το  City University London.  Μιλάει Αγγλικά και Γαλλικά. |

**ΔΙΑΚΡΙΣΕΙΣ – ΒΡΑΒΕΙΑ**

Για την προσφορά της στην Ολυμπιακή παιδεία, στον αθλητισμό  και σε κοινωνικά θέματα

η Ντόρα έχει λάβει  πολλά βραβεία και τιμητικές διακρίσεις. Μεταξύ άλλων από: την Διεθνή Ολυμπιακή Επιτροπή (ΔΟΕ) για την συμβολή στην επιτυχία των 2ων  Χειμερινών Ολυμπιακών Αγώνων Νέων Lillehammer 2016 , των 2ων  Ολυμπιακών Αγώνων Νέων Nanjiing 2014 , των Ολυμπιακών Αγώνων Νέων Buenos Aires 2018 , των Χειμερινών Ολυμπιακών Αγώνων Νέων Lausanne 2020  καθώς και από την διεθνή οργάνωση “Peace and Sport”,  την  Εθνική Ολυμπιακή Ακαδημία της Ελλάδας, την Ελληνική Ομοσπονδία Πάλης, τον Ελληνικό Αιγυπτιακό Ναυτικό Όμιλο.

 Έχει τιμηθεί από πολλές οργανώσεις και σωματεία για την δράση της κατά του σχολικού εκφοβισμού και του bullying, μεταξύ άλλων από τον Σύλλογο Ελλήνων Ολυμπιονικών, την Παναθηναϊκή Οργάνωση Γυναικών, την πανελλήνια Ένωση Γυμναστηρίων, , τον δήμο Καρπάθου, τον δήμο Κάσου, το Athens Festival Connect Athens.

**ΑΘΛΗΤΙΚΗ ΔΡΑΣΤΗΡΙΟΤΗΤΑ**

Προερχόμενη από οικογένεια με μεγάλη παράδοση στον χώρο του αθλητισμού και του Ολυμπιακού Κινήματος, η Ντόρα έχει συμμετάσχει σε διάφορες δραστηριότητες που σχετίζονται με τη διάδοση της Ολυμπιακής Ιδέας και έχει πολυάριθμες εμπειρίες σχετικά με τη διοργάνωση Ολυμπιακών Αγώνων. Από το 1992 είναι παρούσα - είτε ως μέλος είτε ως οπαδός των ελληνικών Ολυμπιακών αποστολών - στους Ολυμπιακούς Αγώνες της Βαρκελώνης, της Ατλάντα, του Σίντνεϋ, του Σολτ Λέικ Σίτι, της Αθήνας, του Τορίνο, του Bejiing, του Βανκούβερ, του Λονδίνου, του Σότσι, του Nanjiing, , του Ρίο, του Παρισιού, καθώς και σε πολλές διεθνείς αθλητικές συναντήσεις. Διετέλεσε επίσης υπεύθυνη διεθνών σχέσεων στο υπουργείο Πολιτισμού, κατά τη διάρκεια των Ολυμπιακών Αγώνων Αθήνα 2004.

**2024 – 2028**

**ΜΕΛΟΣ BUSINESS AFFAIRS COMMITTEE ΤΗΣUIPM , ΠΑΓΚΟΣΜΙΑ**ΟΜΟΣΠΟΝΔΙΑ ΜΟΝΤΕΡΝΟΥΠΕΝΤΑΘΛΟΥ

Στο 73 UIPM Congress Riyadh εκλέχτηκε μέλος της επίσημης επιτροπής για την προβολή των αγώνων και των αθλητών της Παγκόσμιας Ομοσπονδίας Μοντέρνου Πεντάθλου. Η μοναδική γυναίκα που εκλέχτηκε σε συνολικά 4 θέσεις. Είναι η πρώτη φορά που η Ελλάδα εκπροσωπείται σε επίσημο φορέα της Παγκόσμιας  Ομοσπονδίας Μοντέρνου Πεντάθλου (UIPM).

**2024 – 2028**

**ΜΕΛΟΣ ΕΠΙΤΡΟΠΗΣ ΕΠΙΚΟΙΝΩΝΙΑΣ , EUROPEAN OLYMPIC ACADEMIES**

**2021 – 2024**

**ΠΡΟΕΔΡΟΣ, ΟΜΟΣΠΟΝΔΙΑ ΜΟΝΤΕΡΝΟΥ ΠΕΝΤΑΘΛΟΥ**

**2016 – 2025**

**ΓΕΝΙΚΗ ΓΡΑΜΜΑΤΕΑΣ,**ΕΘΝΙΚΗ ΟΛΥΜΠΙΑΚΗ ΑΚΑΔΗΜΙΑ

**2021 – 2023**

**ΜΕΛΟΣ ΕΚΤΕΛΕΣΤΙΚΗΣ ΕΠΙΤΡΟΠΗΣ,**«ΖΗΣΕ ΑΘΛΗΤΙΚΑ»,ΚΑΙΝΟΤΟΜΟΥ ΠΡΟΓΡΑΜΜΑΤΟΣ ΤΟΥ ΥΦΥΠΟΥΡΓΕΙΟ ΑΘΛΗΤΙΣΜΟΥ

**2022 – 2024**

**ΜΕΛΟΣ ΔΣ,**ΕΠΙΤΡΟΠΉ «ΓΥΝΑΙΚΑ ΚΑΙ ΑΘΛΗΤΙΣΜΟΣ»ΤΗΣ ΔΙΕΘΝΟΎΣ ΟΜΟΣΠΟΝΔΊΑΣ ΜΟΝΤΈΡΝΟΥ ΠΕΝΤΆΘΛΟΥ (UIPM)

**2022 –**

**ΜΕΛΟΣ ΔΣ,**ΕΠΙΤΡΟΠΉ «PIERRE DE COUBERTIN» ΤΗΣ ΔΙΕΘΝΟΎΣ ΟΜΟΣΠΟΝΔΊΑΣ ΜΟΝΤΈΡΝΟΥΠΕΝΤΆΘΛΟΥ (UIPM)

**2012 – 2016**

**ΜΕΛΟΣ ΕΦΟΡΙΑΣ,**ΔΙΕΘΝΗΣ ΟΛΥΜΠΙΑΚΗ ΑΚΑΔΗΜΙΑ

**2008 – 2012**

**ΜΕΛΟΣ Δ.Σ.,**ΕΛΛΗΝΙΚΗ ΙΣΤΙΟΠΛΟΪΚΗ ΟΜΟΣΠΟΝΔΙΑ

**2012 – 2016**

**ΠΡΟΕΔΡΟΣ ΕΠΙΤΡΟΠΗΣ ΑΜΕΑ ΤΗΣ ΕΛΛΗΝΙΚΗΣ ΙΣΤΙΟΠΛΟΪΚΗΣ ΟΜΟΣΠΟΝΔΙΑΣ**

**2008 – 2012**

**ΜΕΛΟΣ Δ.Σ.,**ΕΘΝΙΚΗ ΟΛΥΜΠΙΑΚΗ ΑΚΑΔΗΜΙΑ